<classify> SERIKALI imesema inaandaa mpango wa hospitali, kutumia mapato ya ndani kuajiri watumishi wa afya.Akizungumza wakati wa kilele cha maadhimisho ya Wiki ya Usafi wa Mazingira na mkutano wa maofisa afya wa mikoa, halmashauri na wadau, Waziri wa Afya, Maendeleo ya Jamii, Jinsia, Wazee na Watoto, Ummy Mwalimu Ummy alisema wanaandaa mpango ili hospitali zitumie mapato yake ya ndani kuajiri watumishi wa afya.Akizungumzia kuhusu changamoto ya tishio la ebola, alisema wataongeza maofisa kwa kuajiri watumishi 40 watakaofanya kazi mipakani.Pia alitaka kuwe na uwiano wa huduma za kinga na tiba, na kubainisha kuwa vifo vimepungua sana kutokana na kuwekeza kwenye chanjo na kufanikiwa kutokomeza magonjwa ya ndui pepopunda na kifaduro.Alisema ni lazima kuwekeza kwenye chanjo na suala la lishe kwa kuhakikisha huduma bora za lishe zinawafikia Watanzania.Aidha, alisema kila mwaka kiasi cha Sh bilioni 450 zinapotea kutokana na madhara ya uchafu na fedha hizo zingeweza kutumika kwa shughuli nyingine.Mkurugenzi wa Afya kutoka Ofisi ya Rais Tawala za Mikoa na Serikali za Mitaa Tamisemi, Dk Ntuli Kapologwe alisema wizara hiyo itashirikiana na Wizara ya Afya, kuandaa kikosi kazi kitakachobainisha changamoto zote za maofisa afya ili kuona namna ya kutatua changamoto hizo.  <topic>: kitaifa 